stanford-oval/wikipedia huggingface dataset:
גב האומה
מבנה התוכנית > פינות קבועות

"העד המרכזי" - פוליטיקאי אורח, שר או חבר הכנסת, שמרואיין בדרך הומוריסטית וסאטירית בנוגע לפועלו בכנסת ועמדותיו הפוליטיות. בעיקר בעונות המוקדמות.
"הרשימה" - בפינה זו הופיע אורח נוסף על המשתתפים בפאנל והציג רשימה סאטירית של עשרה פריטים לרוב (או במקרים מסוימים חמישה) בהתאם לתחום עיסוקו ולאירועי השבוע. בעונה ה-11 בוצעה פינה מיוחדת, בה תוארה דמותו של אלוהים מגישה את הרשימה. פינה מיוחדת נוספת בוצעה על ידי שליין עצמו.
משתתפים > חברי פאנל קבוע

מרבית הפרקים בתוכנית הוגשו בהובלתו של ליאור שליין, ולצידו שלושה (או ארבעה, בעונות המאוחרות יותר) מבין עינב גלילי, אורנה בנאי, גורי אלפי, רותם אבוהב, אודי כגן, עידו רוזנבלום, תם אהרון, או אביעד קיסוס.
לאחר עזיבתו של גורי אלפי את התוכנית בעונתה העשירית לא נקבע לו מחליף קבוע, אך במקומו הרבו להשתתף בתוכנית (ביחד ולחוד) הקומיקאים רותם אבוהב, עידו רוזנבלום, חבר הקאסט של "ארץ נהדרת", אודי כגן, וצורף גם הסטנדאפיסט תם אהרון, שהתחיל את דרכו בתוכנית כחבר המערכת. לאחר עזיבתו של תם אהרון, צורף אביעד קיסוס כמשתתף קבוע לאחר שבעונות הקודמות הרבה להתארח בתוכנית.
עוד משתתפים דומיננטיים שנוהגים להגיע לא מעט הם ליאור אשכנזי, גלית חוגי, רבקה מיכאלי, דב נבון, נלי תגר,ומאור כהן על אף שאינם נכללים בפאנל הרשמי והקבוע.
משתתפים > חברי פאנל מתחלף

ברוב התוכניות מצטרף לפאנל ידוען מתחלף מעולם הבידור או התקשורת. בין האורחים שהשתתפו בפאנל: מוטי קירשנבאום, שי אביבי, רמי הויברגר, יהונתן גפן, אביב גפן, דני סנדרסון, רועי לוי, מרגלית צנעני, שלום אסייג, יאיר ניצני, גידי גוב, אבי קושניר, אריה אלדד, מרב מיכאלי, קובי אריאלי, מאור כהן, שלומי שבן, דביר בנדק, צביקה הדר, יוסי מרשק, שרון טייכר, ערן זרחוביץ', עפר שכטר, רועי בר-נתן, איתי טיראן, רבקה מיכאלי, לוסי איוב, אור אדרי, חברי המערכת מתן בלומנבלט, אריאל ויסמן, לילך לשם-ברנע, תיקי דיין וליאת הר לב. אייל קיציס החליף את ליאור שליין כמנחה בזמן ששליין הגיש רשימה. בתוכנית הספיישל שנערכה בניו יורק השתתפה הקומיקאית האמריקאית ג'ואן ריברס.
מספר ידוענים התארחו בפאנל בנושאים הנוגעים בתחום עיסוקם. כך למשל דניאל מורשת ואליאנה תדהר השתתפו בקטעים שעסקו בתחום הילדים, גל גדות בתחום ה"ישראלים המצליחים", ובר רפאלי בנושא האימהות, לאחר שילדה את בתה הבכורה.
בפינת ה-Roast בעונה השישית התארחו עידן רייכל, זאב רווח, מיקי חיימוביץ', בר רפאלי וגל גדות.
בפינת השירים ההומוריסטיים התארחו דניאל סלומון, שלומי שבן, עלמה זק, דר זוזובסקי, עדי הימלבלוי, גאיה שליטא כץ, ובובות "פרפר נחמד" – שבי, אוזה, נולי ובץ.
משתתפים > פוליטיקאים אורחים

בין הפוליטיקאים שהתארחו בתוכנית היו חברי הכנסת: אורן חזן, ציפי לבני, איתן כבל, סתיו שפיר, גלעד ארדן, לימור לבנת, דליה איציק, ישראל כ"ץ, יובל שטייניץ, אבישי ברוורמן, ניצן הורוביץ, שלי יחימוביץ', עמרם מצנע, דניאל הרשקוביץ, אריה אלדד, משה פייגלין, יריב לוין, אנסטסיה מיכאלי, גדעון סער, ראלב מג'אדלה, אחמד טיבי, מיכאל בן ארי, אבי דיכטר, איילת שקד, נפתלי בנט, שי פירון, אריה דרעי, ג'מאל זחאלקה, ינון מגל, עפר שלח, אורלי לוי-אבקסיס, מירי רגב, בני גנץ, משה כחלון, דוד ביטן, יהודה גליק, בצלאל סמוטריץ', יצחק הרצוג, זהבה גלאון ואיימן עודה.
כמו כן התארחו בתוכנית ראש הממשלה בנימין נתניהו, יושב ראש ההסתדרות החדשה עופר עיני, זוכה פרס נובל דן שכטמן, שגריר ארצות הברית בישראל דן שפירו. נשיא המדינה התשיעי שמעון פרס השתתף בקטע קצר לרגל יום הולדתו ה-90. נשיא המדינה העשירי ראובן ריבלין התארח בפינת המונולוג בפרק ספיישל לראש השנה בסיום העונה הרביעית של "גב האומה".
חברת הכנסת חנין זועבי סירבה תחילה להתארח בתוכנית ואף טענה בנאום במליאת הכנסת שחברי התוכנית מתנכלים לה, אולם לאחר שאלו ערכו קמפיין שכנוע ב-2012 הגיעה להתראיין בעונה הרביעית ("מצב האומה").
דני אילון, סגן שר החוץ דאז, ביטל את השתתפותו בתוכנית ארבע שעות לפני צילום התוכנית, ובמקומו התקיים ריאיון פיקטיבי עם רחת לוקום (פברואר 2010, מצב האומה עונה 1 פרק 5).
איוב קרא, שר התקשורת, ביטל את השתתפותו חצי שעה לפני צילום התוכנית, ובמקומו התקיים ריאיון פיקטיבי עם עציץ (יוני 2017, גב האומה עונה 6 פרק 4).
ראש הממשלה לשעבר, אהוד ברק, התארח בתוכנית באוגוסט 2017 ובפברואר 2019 כפאנליסט.
תגובות לתוכנית

בעונותיה הראשונות זכתה תוכנית לתגובות מעורבות: שובחו גישתה המקורית, הכימיה בין חברי הפאנל ונכונותם להומור עצמי, אך מנגד נטען כי ניכר בתוכנית מאמץ רב מדי, וכי למעשה היא אינה מצחיקה במיוחד. גם על שליין נמתחה ביקורת על הופעתו האנמית והגשתו סאטירה בפנים חתומות. בהתאם למבקרים היו גם נתוני הרייטינג של שלוש העונות הראשונות נמוכים יחסית. מצב זה השתנה החל מעונתה הרביעית של התוכנית, עם שיבוצה לאחר המירוץ למיליון שהיוותה כמובילה מוצלחת מאוד לתוכנית שחשפה קהל רחב שלא נחשף לתוכנית עד אז. יחד עם הגידול בחשיפה בעקבות השיבוץ, התוכנית זכתה למחמאות גורפות על היותה אינטליגנטית, סאטירית ומצחיקה, וכן כמבטאת צדדים לא מקובלים של השיח הציבורי-פוליטי.
ביטוי לשינוי זה היה זכיית התוכנית בפרס האקדמיה לטלוויזיה בשנת 2012 לאחר שבמשך שמונה שנים ברציפות היה נחלתה של "ארץ נהדרת", שנחשבה המתחרה העיקרית בז'אנר הסאטירי-פוליטי.
ביקורות נשמעו גם כנגד התוכנית על היותה שמאלנית, אנטי דתית, וקיצונית במסריה.
בעקבות בדיחה ששודרה בעונתה הראשונה של התוכנית בה כונו כביכול דוגמניות המגזין "בלייזר" "זונות" נאלץ צוות התוכנית להתנצל בשידור בפני המגזין. בעונתה השישית מתח מבקר המדינה יוסף שפירא ביקורת על בדיחות שואה ששודרו בתוכנית, בעקבותיהן פתחה הרשות השנייה לטלוויזיה ולרדיו בהליך הפרה כנגד הזכיינית.
בנוסף לביקורת הישירה על התוכנית התנהל דיון עקרוני בשאלת אירוח הפוליטיקאים בפאנל התוכנית. מחד גיסא נטען כי הפוליטיקאים מקבלים במה להעברת המסרים שהם מעוניינים בהם בלא לצאת ניזוקים, כך שהמטרה הסאטירית למעשה מתפספסת. ביקורת זו התגברה במיוחד בעקבות הראיון של ראש הממשלה בנימין נתניהו בתוכנית, שתואר כ"תשדיר תעמולה... פלטפורמה נוחה למסרי לשכת ראש הממשלה" ואף נטען שהבדיחות ששודרו תואמו מראש, אם כי הדבר הוכחש. מאידך נטען כי הופעת פוליטיקאים בתוכניות מעין אלו מאפשרת לאזרחים רבים לפגוש את הפוליטיקאים מזווית שלא מתאפשרת במסגרות האקטואליות הרגילות, מפגש חשוב בייחוד בתקופת בחירות.
ב-2016 זכתה התוכנית באות אבירי איכות השלטון בקטגוריית תרבות מטעם התנועה לאיכות השלטון. התוכנית אף זכתה בפרס האקדמיה לטלוויזיה בשנים 2016 ו-2017.
שידור התוכנית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
"מצב האומה" שודרה לראשונה ב-4 בינואר 2010, מיד לאחר העונה השנייה של "הכל דבש" וזכתה למדרוג של 18.1%. שתי העונות הראשונות כללו 16 תוכניות בעוד שהעונה השלישית הסתיימה לאחר 8 תוכניות כדי לפנות מקום לסדרה חדשה בכיכובה של אורנה בנאי בשם "השנים הכי יפות".
בעונה הרביעית, החל מינואר 2012, עברה התוכנית לשידור פעמיים בשבוע, כאשר שתי התוכניות הופקו מיום צילום אחד.
בעונה זו חלה עלייה חדה בנתוני הרייטינג, שיוחסה ל"מקפצה" של התוכנית "The Voice ישראל" ששודרה לפניה ולנתוני הצפייה הנמוכים של ערוץ 10 באותה תקופה.
העונה החמישית עלתה לשידור ב-13 באוקטובר 2012, עם הקדמת הבחירות לכנסת התשע עשרה. במהלך העונה נודע כי מרב מיכאלי, בת זוגו של מנחה התוכנית שליין, תתמודד ברשימת מפלגת העבודה ואף תהיה מועמדת מטעמה לכנסת.
בסוף דצמבר הודיעה הזכיינית במפתיע על הורדת התוכנית שלושה שבועות לפני התאריך המתוכנן, בנימוק של חוסר זמן לשידור תעמולת הבחירות. בעקבות מחאת הצופים חזרה בה הזכיינית לאחר מספר ימים והודיעה כי נמצא פתרון לשידורי התעמולה וכי התוכנית תסתיים כמתוכנן.
העונה השישית עלתה לשידור ב-16 במאי 2013. בעונה זו עברה התוכנית לשידור במסך רחב (יחס תמונה 16:9).
העונה השביעית עלתה לשידור ב-21 בינואר 2014.
העונה השמינית עלתה לשידור ב־22 בנובמבר 2014, סמוך להקדמת הבחירות לכנסת העשרים, והייתה מיועדת להסתיים לפני מועד הבחירות ב-17 במרץ. על אף הרלוונטיות של התוכנית לתקופת הבחירות, החליטה הזכיינית "רשת" שלא להאריך את העונה עקב מגבלות כספיות, לטענתה. מנגד נטען כי ברקע ההחלטה עמד סכסוך בין צוות התוכנית לבין אנשי הזכיינית וכי מדובר במהלך שגוי. שנה לאחר מכן רמז שליין במונולוג בתוכנית, כי ברקע הורדת "מצב האומה" משידור בתקופות הבחירות עמד רצונה של הזכיינית "רשת" להימנע משידור ביקורת חריפה על ראש הממשלה נתניהו, עקב השפעתו על התקשורת הישראלית בכלל ועתיד זכייניות ערוץ 2 בפרט. במרץ 2018 נטען בפרסום בידיעות אחרונות כי ניר חפץ, יועץ התקשורת של ראש הממשלה נתניהו, עמד מאחורי הלחצים להוריד את התוכנית.
בחודש ינואר 2015 נודע כי התוכנית תעבור לערוץ 10, שאפשר את המשך שידורה, החל מ-3 בפברואר. בשל בעלות הזכיינית "רשת" על המותג "מצב האומה" עלתה התוכנית במקום שידורה החדש בשם "גב האומה".
העונה השנייה של "גב האומה" עלתה לשידור ב-6 ביוני 2015, במתכונת של תוכנית אחת בשבוע. בעונה זו הופיע גורי אלפי פעמים בודדות בשל אילוצים קודמים, ובסיומה נודע כי יעזוב את התוכנית סופית לטובת הגשת תוכנית עצמאית בזכיינית ערוץ 2 קשת.
העונה השלישית של "גב האומה" החלה ב-10 באוקטובר 2015 והסתיימה ב-9 באפריל 2016.
העונה הרביעית של "גב האומה" החלה ב-21 במאי 2016, וב-8 ביוני באותה שנה שבה למתכונת של 2 תוכניות בשבוע. עונה זו הסתיימה ב-4 באוקטובר 2016.
העונה החמישית של "גב האומה" החלה ב-29 באוקטובר 2016 והסתיימה ב-1 באפריל 2017.
העונה השישית של "גב האומה" החלה ב-13 במאי 2017 והסתיימה ב-16 בספטמבר 2017.
העונה העשירית של "גב האומה" (שודרה בערוץ רשת 13) החלה ב-18 בינואר 2019 והסתיימה ב-26 ביוני 2019. לקראת הבחירות לכנסת העשרים ושתיים חזרה התוכנית לשלוש תוכניות נוספות.
העונה האחת עשרה והאחרונה של "גב האומה" החלה ב-30 באוקטובר 2019 והסתיימה ב-15 במרץ 2020.
ב-24 באוגוסט 2020 הודיעה רשת שתוכניתו של שליין לא תעלה לעונה נוספת בשל שיקולי תקציב, ובניגוד לחוזה בין שני הצדדים.
שידור התוכנית > תאריכי שידורי "גב האומה"

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 16 | 16 | 3 בפברואר 2015 | 29 במרץ 2015 |
|  | 2 | 13 | 13 | 6 ביוני 2015 | 5 בספטמבר 2015 |
|  | 3 | 26 | 26 | 10 באוקטובר 2015 | 9 באפריל 2016 |
|  | 4 | 25 | 25 | 21 במאי 2016 | 4 באוקטובר 2016 |
|  | 5 | 24 | 24 | 29 באוקטובר 2016 | 1 באפריל 2017 |
|  | 6 | 18 | 18 | 13 במאי 2017 | 16 בספטמבר 2017 |
שידור התוכנית > ספיישלים

בספטמבר 2011 חזרה התוכנית לספיישל חד פעמי בעקבות אירועי המחאה החברתית שהתרחשו בזמן הפגרה, ונושאים נוספים כדוגמת המשבר עם טורקיה וההכרזה על הקמת המדינה הפלסטינית. התוכנית צולמה בהיכל התרבות באריאל מול הקהל המקומי, בהשתתפות ראשי המחאה.
בדצמבר 2011, בעקבות התיקון לחוק לשון הרע שעורר סערה ציבורית עזה, כינסו שליין וכהן את צוות התוכנית יחד עם אורחים נוספים למופע מחאה סאטירי בכותרת "עוד מעט יבוא שוטר". המופע נערך בתיאטרון תל אביב ולא שודר בטלוויזיה, והשתתפו בו מלבד שליין, אלפי ובנאי גם העיתונאים מרב מיכאלי, קובי אריאלי, ידידיה מאיר, מוטי קירשנבאום, רביב דרוקר וגיא מרוז והקומיקאים רועי בר-נתן, עדי אשכנזי, שרון טייכר וערן זרחוביץ'.
במאי 2013, סמוך לעליית העונה השישית, נערך במוזיאון תל אביב ערב חד פעמי בפני קהל בשם "יאיר AID", שעסק בקיצוצים הצפויים בתקציב המדינה, כביכול למטרת סיוע ליאיר לפיד המשמש כשר האוצר.
בינואר 2014 הופיע צוות התוכנית באוניברסיטת ניו יורק בפני קהל דובר עברית. הערב שודר כפרק הפתיחה של העונה השביעית.
בספטמבר 2014, לאור אירועי מבצע צוק איתן שהתרחשו בעת פגרת התוכנית, נערך ושודר בערב ראש השנה תשע"ה ספיישל לסיכום השנה.
ביום הבחירות לכנסת העשרים במרץ 2015, לאחר המעבר לערוץ 10, שידרה התוכנית לצד חדשות 10 מבזקים קצרים בשידור חי בהם הגיבה על תוצאות המדגם בבחירות. מבזקים במתכונת דומה שודרו מטעם התוכנית גם בבחירות לנשיאות ארצות הברית 2016.
במאי 2017 צולמה ונערכה תוכנית מיוחדת בבית העם בירושלים לרגל 50 שנה לאיחוד העיר ולרגל ביקור נשיא ארצות הברית דונלד טראמפ בעיר.
בערב השנה החדשה 2022, כשנה וחצי לאחר ירידת התוכנית משידור, נערך מופע "מסיבת סיום" לתוכנית בהיכל התרבות בתל אביב, בהשתתפות ליאור שליין, אורנה בנאי, עינב גלילי, עידו רוזנבלום, ליאור אשכנזי ומאור כהן.
ראו גם

משחק מכור
הלילה עם ליאור שליין
פעם בשבוע עם תם אהרון
2025 בקולנוע

| --- | --- |
 : ערך זה עוסק בשנה הנוכחית הנתונים עשויים להשתנות במהירות, ועל כן ייתכן שהם חלקיים, לא מדויקים או לא מעודכנים.
| 0 | 1 | 2 | 3 |
| --- | --- | --- | --- |
|  |  | 2025  בקולנוע |  |
< · 2023 · 2024 — 2025 — 2026 · 2027 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שיתרחשו במהלך שנת 2025 ונוגעים לעולם הקולנוע.
אירועים

| תאריך | אירוע | מארח | מיקום |
| --- | --- | --- | --- |
| 5 בינואר | טקס פרסי גלובוס הזהב ה-82 | איגוד העיתונאים הזרים בהוליווד | בוורלי הילס, קליפורניה, ארצות הברית |
| 8 בפברואר | טקס פרסי אנני ה-52 (אנ') | איגוד סרטי האנימציה הבינלאומי | לוס אנג'לס, קליפורניה, ארצות הברית |
| 16 בפברואר | פרס באפט"א לקולנוע ה-78 | האקדמיה הבריטית לאמנויות הקולנוע והטלוויזיה | לונדון, בריטניה |
| 2 במרץ | טקס פרסי אוסקר ה-97 | האקדמיה האמריקאית לקולנוע | הוליווד, קליפורניה, ארצות הברית |
סרטים נבחרים שיוקרנו בהקרנות מסחריות ב-2025

פרק זה לוקה בחסר. אנא תרמו לוויקיפדיה ו.
סרטים נבחרים שיוקרנו בהקרנות מסחריות ב-2025 > סרטים זרים נבחרים נוספים שהוקרנו בהקרנות מסחריות

פרק זה לוקה בחסר. אנא תרמו לוויקיפדיה ו.
סרטים זרים נבחרים ממדינות נוספות שהקרנת הבכורה שלהם התקיימה במהלך 2025 (תאריכי הקרנות הבכורה שמצוינים להלן הם אלו של מדינות המוצא בלבד):
| תאריך הקרנת בכורה | שם הסרט | מדינה | במאי ושחקנים ראשיים | סוגות | הערות |
| --- | --- | --- | --- | --- | --- |
| 10 בינואר | פוטין | פולין | במאי: פטריק וגה; שחקנים ראשיים: סלאומיר סובאלה | סרט ביוגרפי |  |
סרטים נבחרים שיוקרנו בהקרנות מסחריות ב-2025 > סרטים ישראלים

פרק זה לוקה בחסר. אנא תרמו לוויקיפדיה ו.
| תאריך | שם הסרט | במאי ושחקנים ראשיים | סוגות | סימוכין |
| --- | --- | --- | --- | --- |
| 2 בינואר | למה מלחמה | במאי: עמוס גיתאי; שחקנים ראשיים: יעל אבקסיס, מתיו אמלריק, אירן ג'ייקוב, ז'רום קירשר, מיכה לסקו, קרן מור | דרמה |  |
| 16 בינואר | סודה | במאי: ארז תדמור; שחקנים ראשיים: רותם סלע, ליאור רז, נטע שפיגלמן | דרמה |  |
נפטרו

פרק זה לוקה בחסר. אנא תרמו לוויקיפדיה ו.
3 בינואר – ג'ף באנה, תסריטאי ובמאי קולנוע יהודי-אמריקאי (נולד ב-1977)
8 בינואר – צ'ארלס קיי, שחקן קולנוע, טלוויזיה ותיאטרון אנגלי (נולד ב-1930)
10 בינואר – יעל אביב, מלהקת ושחקנית ישראלית (נולדה ב-1945)
11 בינואר – דני ורט, מבקר סרטים ישראלי (נולד ב-1949)
16 בינואר – דייוויד לינץ', במאי קולנוע וטלוויזיה, תסריטאי, שחקן, מוזיקאי וסופר אמריקאי (נולד ב-1946)
16 בינואר – ג'ואן פלורייט, שחקנית קולנוע אנגלייה (נולדה ב-1929)
18 בינואר – זאב רווח, שחקן קולנוע, טלוויזיה ותיאטרון, קומיקאי, זמר, מפיק, תסריטאי, במאי קולנוע ותיאטרון וצייר ישראלי (נולד ב-1940)
20 בינואר – ברטראן בלייה, במאי ותסריטאי קולנוע צרפתי (נולד ב-1939)
26 בינואר – מרי פיץ', שחקנית קולנוע וטלוויזיה בריטית ילידת דרום אפריקה (נולדה ב-1934)
30 בינואר – מריאן פיית'פול, זמרת ושחקנית בריטית ממוצא יהודי (נולדה ב-1946)
7 בפברואר – טוני רוברטס, שחקן קולנוע, טלוויזיה ותיאטרון יהודי-אמריקאי (נולד ב-1939)
7 בפברואר – ברוס פרנץ', שחקן קולנוע אמריקאי (נולד ב-1945)
20 בפברואר – פיטר ג'ייסון, שחקן קולנוע אמריקאי (נולד ב-1944)
21 בפברואר – יצחק נאמן, שחקן ובמאי קולנוע וטלוויזיה ישראלי (נולד ב-1936)
23 בפברואר – אנדרה הרקאני, שחקן קולנוע, טלוויזיה ותיאטרון יהודי-הונגרי (נולד ב-1934)
26 בפברואר – רנן שור, במאי קולנוע, תסריטאי, מפיק, אוצר, עיתונאי, עורך, שחקן, מורה ופעיל קולנוע ישראלי (נולד ב-1952)
26 בפברואר – מישל טרכטנברג, שחקנית ודוגמנית יהודייה-אמריקאית (נולדה ב-1985)
26 בפברואר – ג'ין הקמן, שחקן קולנוע אמריקאי, זוכה שני פרסי אוסקר ושלושה פרסי גלובוס הזהב (נולד ב-1930)
5 במרץ – פמלה באך, שחקנית קולנוע וטלוויזיה אמריקאית (נולדה ב-1963)
6 במרץ – אורי לוי, שחקן קולנוע ותיאטרון ישראלי (נולד ב-1931)
ראו גם

ערכי סרטי 2025
2025 בטלוויזיה
פייטון אליזבת' לי

| --- | --- |

פייטון אליזבת' לי, 2017
 לידה:  22 במאי 2004 (בת 20) ניו יורק סיטי, ניו יורק ארצות הברית
 שם לידה:  Peyton Elizabeth Lee 
 מדינה:  ארצות הברית 
 תקופת הפעילות:  מ-2015
 http://www.peytonelizabethlee.com
 פרופיל ב-IMDb
 
פייטון אליזבת' לי (באנגלית: Peyton Elizabeth Lee, נולדה ב-22 במאי 2004) היא שחקנית אמריקאית, המוכרת בשל תפקידה בתור אנדי מאק בסדרה "אנדי".
חיים אישיים

לי נולדה בניו יורק סיטי ועברה למנהטן ביץ', קליפורניה ושם החלה לשחק בגיל 10.
לי היא חצי סינית מצד אביה, השחקן אנדרו טינפו לי. היא מציינת אותו כאחת מסיבות העיקריות שרצתה להפוך לשחקנית. אמא שלה, ג'ניפר דורמר לי, היא פסיכולוגית. יש לה אחות גדולה בשם אלה ואח קטן בשם ג'וליאן.
קריירה

לפני "אנדי", לי שיחקה כדמות משנה בשלושה פרקים של הסדרה "חסרי בושה" כחיילת והופיעה בסדרה "סקנדל" בדמות של ויולט, מנצחת תחרות איות.
דמותה הכי ידועה היא אנדי מאק מהסדרה של ערוץ דיסני "אנדי", שנוצרה על ידי טרי מינסקי שגם יצרה את קומדיית המצבים "ליזי מקגוויר".
כשמינסקי נשאלה על ליהוק לי לדמות של אנדי, היא אמרה ש"היא לא נראתה כאילו נלקחה מפס ייצור של כוכבי ילדים", "מה שבאמת נהדר בפייטון הוא שהיא יכולה להתמודד בקלות עם הדרמה וגם עם הקומדיה של הדמות הזאת".
"אנדי" עלתה בערוץ דיסני ב-7 באפריל 2017 בארצות הברית וב-1 ביוני 2017 בישראל, לאחר שבועיים משחרור הסדרה היא צברה כ-14 מיליון צפיות, ויותר מ-31 מיליון צפיות לאחר ארבעה שבועות.
בינואר 2018 הוכרז כי לי תשתתף בסדרת האנימציה של דיסני ג'וניור, "משמר האריות" בתפקיד רני. היא הופיעה ב-9 פרקים מהעונה השלישית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | Secret Society of Second-Born Royals | הנסיכה סם | סרט מקורי של דיסני+ |
| 2024 | הדלעת | קירה | סרט מקורי של הולו |
| 2025 | Wildwood | פרו מק'יל | דיבוב |
טלוויזיה
| שנה | סדרה | תפקיד | הערות |
| --- | --- | --- | --- |
| 2015 | סקנדל | ויולט | פרק: "I'm Just a Bill" |
| 2016 | חסרי בושה | ילדה-חיילת | 3 פרקים |
| 2017–2019 | אנדי | אנדי מאק | תפקיד ראשי (3 עונות); 57 פרקים |
| 2019 | משמר האריות | רני | דיבוב; 9 פרקים |
| 2019 | סטאמפטאון | אליסיה פרנק | פרק: "Dex Education" |
| 2021–2023 | דוקטור דוגי קאמלואה (אנ') | ליילה "דוגי" קאמיאלואה | תפקיד ראשי (2 עונות); 20 פרקים |
| 2023 | ברית הנשף (אנ') | מנדי יאנג | סרט טלוויזיה של ערוץ דיסני |
הערות שוליים

↑  Michael, Hixon (3 אפר' 2017). "Manhattan Beach student stars in new Disney Channel series 'Andi Mack'". The Beach Reporter. {{cite web}}:  (עזרה)
↑  Kowalski, Kristine Hope (17 במאי 2017). "Peyton Elizabeth Lee Opens Up About Her Family's Heritage". Twist Magazine. {{cite web}}:  (עזרה)
↑  Hixon, Michael (3 אפר' 2017). "Manhattan Beach student stars in new Disney Channel series 'Andi Mack'". The Beach Reporter. {{cite web}}:  (עזרה)
↑  Adamson, Sydney. "Peyton Elizabeth Lee". Girls' Life Magazine. נבדק ב-19 במאי 2017. {{cite web}}:  (עזרה)
↑  Miller, Gregory E. (11 נוב' 2015). "Lizzie McGuire Creator Gets New Disney Channel Show". TV Insider. {{cite web}}:  (עזרה)
↑  "Andi Mack". Disney ABC Press. 2 מרץ 2017. אורכב מ-המקור ב-2017-11-26. נבדק ב-2017-06-09. {{cite web}}:  (עזרה)
↑  Schwindt, Oriana (5 אוג' 2016). "Disney Channel Orders New Series 'Andi Mack' From 'Lizzie McGuire' Creator". Variety. {{cite web}}:  (עזרה)
↑  Barnes, Brooks (10 מרץ 2017). "Kids Are Getting Older Quicker. And Disney Tries to Adapt". New York Times. {{cite web}}:  (עזרה)
↑  Hill, Jim (14 אפר' 2017). ""Lizzie McGuire" creator maxes out mother-daughter dynamics with "Andi M". Huffington Post. {{cite web}}:  (עזרה)
↑  "Disney Channel's "Andi Mack" Amasses Over 14 Million Views Across Linear and Digital Platforms To Date". The Futon Critic. 13 אפר' 2017. {{cite web}}:  (עזרה)
↑  Pierce, Scott D. (12 במאי 2017). "Ratings are rising for made-in-Utah 'Andi Mack'". Salt Lake City Tribune. {{cite web}}:  (עזרה)
↑  Otterson, Joe (9 בינואר 2018). "'Andi Mack' Star Peyton Elizabeth Lee Joins Disney's 'Lion Guard' (EXCLUSIVE)". Variety (באנגלית). נבדק ב-25 במרץ 2018. {{cite web}}:  (עזרה)
שרי לונגי

| --- | --- |

 לידה:  4 באפריל 1952 (בת 72) נוטינגהאם, אנגליה, הממלכה המאוחדת 
 שם לידה:  Cherie Mary Lunghi 
 מדינה:  הממלכה המאוחדת 
 תקופת הפעילות:  מ-1965 
 מקום לימודים:  בית הספר המרכזי לנאום ודרמה בלונדון  קולג' הומרטון  Richmond School 
 פרופיל ב-IMDb
 
שרי מרי לונגי (באנגלית: Cherie Mary Lunghi; נולדה ב-4 באפריל 1952) היא שחקנית קולנוע, טלוויזיה ותיאטרון אנגלייה. היא מוכרת לצופים הבריטים מתפקידיה הרבים בטלוויזיה. להכרה בינלאומית זכתה כששיחקה בתפקיד גווינביר בסרט "אקסקליבר" משנת 1981. בין הופעותיה הרבות על הבמה ועל מסכי הקולנוע והטלוויזיה היו בתפקיד מנהלת קבוצת כדורגל, גבריאלה בנסון, בסדרת הטלוויזיה "The Manageress" משנות ה-1990 וכן השתתפה בסדרה של פרסומות לקפה "קנקו". ב-2008 התחרתה לונגי בתוכנית "רוקדים עם כוכבים" הבריטית. לונגי היא אמה של השחקנית נטלי לונגי (אנ').
ביוגרפיה

לונגי נולדה בנוטינגהאם. אביה, אלסנדרו לונגי, היה איטלקי ואמה, גלדיס לי, הייתה אנגלייה. אחרי שאביה חזר לאיטליה, היא גדלה בלונדון וגרה עם אמה ועם דודותיה.
לונגי למדה בבית הספר "Arts Educational School" שבלונדון. בזמן הלימודים היא שיחקה בתפקיד הדוויג ב"ברווז הפרא" ובתפקיד אליס ב"הרפתקאות אליס בארץ הפלאות" בתסכיתי רדיו של ה-BBC. אחרי שסיימה את לימודי התואר בקולג' הומרטון שבקיימברידג', וב-"Central School of Speech and Drama" הלונדוני, הצטרפה לונגי בסוף שנות השבעים ללהקה השייקספירית המלכותית ושיחקה בתפקידים ראשיים כמו פרדיטה, קורדליה (המלך ליר) וויולה (הלילה השנים עשר). את הלהקה השייקספירית עזבה כדי לקדם את הקריירה שלה בקולנוע. ב-1981 קיבלה את תפקיד גווינביר בסרט הקולנוע "אקסקליבר".
ללונגי נולדה בת, נטלי, עם הבמאי רולנד ג'וף. לאחר הלידה וסיום מערכת היחסים עם ג'וף שיחקה בתפקידים לזמן קצר, בין השאר שיחקה בוידאו קליפ לשיר "Something About You" של להקת "Level 42" בתפקיד מושא אהבתם של חברי הלהקה.
ב-1982 כיכבה בסדרת הטלוויזיה "Praying Mantis" המבוססת על הספר "Les Mantes Religieuses" מאת הסופר הובר מונטיה (צר'), בכיכובם של פינקס בראון, כרמן דה סוטו (Carmen du Sautoy) וג'ונתן פרייס.
באמצע שנות השמונים של המאה העשרים עברה ללוס אנג'לס וחייתה שם במשך שמונה שנים, אחר כך חזרה לאנגליה כדי לטפל באמה. ב-1995 השתתפה לונגי בעיבוד של ה-BBC לרומן של אדית וורטון "The Buccaneers" בתפקיד לורה טסטוואלי. בהמשך לוהקה בתפקיד הראשי בדרמת הכדורגל "The Manageress".
בנוסף להופעותיה בסרטי קולנוע ובטלוויזיה, היא מוכרת מהופעותיה במסע הפרסום לטלוויזיה של קפה "קנקו" שהחל בסוף שנות התשעים של המאה העשרים.
בטלוויזיה הופיעה לונגי בדרמה "Casualty 1906", בתפקיד האחות הראשית אווה לוקס, וגם שיחקה פעמים אחדות בתפקיד אורח בסדרה "חדר מיון" בתפקיד פרופ' קמיל וינדזור. ב-2013 הייתה הקריינית במספר פרקים בסדרת הגנאלוגיה של ה-BBC ‏ "Who Do You Think You Are?".
ב-2008 השתתפה לונגי כמתחרה בעונה השישית של תוכנית הריאליטי "רוקדים עם כוכבים" של ה-BBC לצדו של הרקדן ג'יימס ג'ורדן. אחרי הריקוד הראשון שלה, פוקסטרוט, בשבוע השני של התוכנית, קיבלה את הניקוד הגבוה ביותר עד אז (33). היא קיבלה ניקוד גבוה יותר 35/40 על ריקוד הרומבה, וסיימה בשבוע הרביעי בראש רשימת ה-12 המתחרים הנותרים.
ב-16 בנובמבר 2008 (השבוע התשיעי) הודחה מהתחרות, כשמולה התחרתה הדוגמנית ליזה סנודון בריקוד הצ'ה צ'ה צ'ה. בינואר ובפברואר 2009 רקדה בתוכנית "Strictly Tour" יחד עם ג'יימס ג'ורדן את ריקודי " American Smooth" ורומבה.
חיים אישיים

לונגי הייתה נשואה זמן קצר לראלף לוסון, שהיה סטודנט מדרום אפריקה, ושאותו פגשה כשלמדה בלונדון בבית הספר למשחק " Central School of Speech and Drama". השניים התחתנו ב-1975 בנישואי נוחות, כדי לאפשר ללוסון להישאר בבריטניה. השניים לא חיו ביחד, ושנתיים אחר כך לוסון חזר לדרום אפריקה.
ללונגי יש בת מהבמאי רולנד ג'וף, השחקנית נטלי לונגי (אנ') (שמה המלא הוא נטלי-קתלין מרי לונגי-ג'וף).
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1980 |  | Diversion |  |  |
| 1981 | אקסקליבר | Excalibur | גווינביר |  |
| 1985 | המלך דוד | King David | מיכל |  |
| 1985 |  | Lying Still |  |  |
| 1985 | פארקר | Parker |  |  |
| 1986 | המיסיון | The Mission | קרלוטה |  |
| 1986 |  | Letters to an Unknown Lover | הלן |  |
| 1988 |  | Intrigue | אדריאנה |  |
| 1988 |  | To Kill a Priest | הלינה |  |
| 1990 |  | Ransom | קלייר סטיין |  |
| 1993 | דמעות לחופש | Silent Cries | אודרי | שם הפקה נוסף "Guests of the Emperor" |
| 1994 | פרנקנשטיין | Mary Shelley's Frankenstein | הברונית פרנקנשטיין (אמו של ויקטור) |  |
| 1995 | ג'ק ושרה | Jack and Sarah | אנה |  |
| 1997 |  | An Alan Smithee Film: Burn Hollywood Burn | מירנה סמית'י |  |
| 2001 |  | Back to the Secret Garden | ליידי מרי קרייבן | סרט טלוויזיה של CBS |
| 2004 | צפע בידי | Viper in the Fist | מיס צ'ילטון |  |
| 2011 | מהמטבח באהבה | No Ordinary Trifle |  |  |
| 2018 | אהבה וכשכושים אחרים (אנ') | Patrick | רוזמרי |  |
תפקידים בתיאטרון

"נשיקות בוגדניות" מאת דייוויד הר (1975) לורה
"מהומה רבה על לא דבר" (1976) הירו
"אגדת חורף" (1976) פרדיטה
"כטוב בעיניכם" (1978) סיליה
"הלילה השנים עשר" (1979) ויולה
"הביתה" מאת הרולד פינטר (1991) רות
"Passion Play" מאת פיטר ניקולס (2000) אלינור